Ο **Σταθμός Δημοτικό Θέατρο** είναι σταθμός του Μετρό της Αθήνας στο κέντρο του Πειραιά, επί της γραμμής 3. Ο σταθμός παραδόθηκε στο κοινό στις 10 Οκτωβρίου 2022.

Ιστορικό
--------

Σύμφωνα με το αρχικό σχέδιο της επέκτασης της γραμμής 3 που αποφασίστηκε το 2006, ο τερματικός σταθμός της θα βρισκόταν στην Λεωφόρο Λαμπράκη στο ύψος του Γηροκομείου Πειραιά, το οποίο ανήκει στη Μητρόπολη Πειραιώς, και θα είχε την ονομασία *Ευαγγελίστρια*, από την ονομασία του ομώνυμου ναού δίπλα στο Γηροκομείο, καθώς και της ομώνυμης συνοικίας.

Μόλις ανακοινώθηκε όμως αυτό επίσημα, τον Οκτώβριο του 2006 που ξεκίνησε η αρχική δημοπράτηση της επέκτασης της γραμμής 3, αντέδρασε αμέσως ο καινούριος τότε Μητροπολίτης Πειραιώς Σεραφείμ, με τον ισχυρισμό ότι θα ενοχλούνταν οι ηλικιωμένοι στο διπλανό Γηροκομείο Πειραιά, και τελικώς η κατασκευή του σταθμού αυτού ακυρώθηκε το 2007, καθώς ο Γιώργος Σουφλιάς (τότε υπουργός στο Υ.ΠΕ.ΧΩ.ΔΕ.) έκανε τότε δεκτό το αίτημα του Μητροπολίτη για ακύρωση της κατασκευής του σταθμού. Μάλιστα τον Νοέμβριο του 2008 ακυρώθηκε και ο διαγωνισμός, προκαλώντας καθυστέρηση 3 ετών, διότι ο νέος διαγωνισμός ξεκίνησε τον Φεβρουάριο του 2009 (η έναρξη της επαναδημοπράτησης), έχοντας χάσει έναν σταθμό και 600 μέτρα μήκος, ενώ αμέσως μετά χτύπησε η οικονομική κρίση, ο διαγωνισμός πάγωσε και μετά από πολλές δυσκολίες ολοκληρώθηκε τον Οκτώβριο του 2011, ακριβώς 5 χρόνια μετά την πρώτη του δημοπράτηση, με ανάδοχο την κοινοπραξία J&P ΑΒΑΞ-GHELLA-ALSTOM. Ως αποτέλεσμα της ακύρωσης αυτής, ο Σταθμός Δημοτικό Θέατρο προσδιορίστηκε πλέον ως ο τερματικός της γραμμής 3.

Τα έργα επέκτασης προς το Δημοτικό Θέατρο άρχισαν με την εκκίνηση του μετροπόντικα από την Αγία Βαρβάρα το 2016. Η ολοκλήρωση του σταθμού καθυστέρησε λόγω των έργων στεγανοποίησης που έλαβαν χώρα πέριξ του σταθμού Πειραιά. Επίσης και το τελικό τμήμα της επέκτασης, με τους τρεις τελευταίους σταθμούς της Γραμμής 3 (Μανιάτικα, Πειραιάς, Δημοτικό Θέατρο), καθυστέρησε να δοθεί κατά 2,5 έτη, λόγω των έργων στεγανοποίησης, που απαίτησαν νέα μελέτη για την κατασκευή του σταθμού Πειραιάς, αλλά και λόγω των συνεπειών της πανδημίας COVID-19. Εγκαινιάστηκε μαζί με τους σταθμούς Μανιάτικα και Πειραιάς στις 10 Οκτωβρίου του 2022.

Το ενδιάμεσο επίπεδο του σταθμού Δημοτικό Θέατρο.
Μέσα στους πρώτους μήνες λειτουργίας του σταθμού είχαν γίνει καταγγελίες από αρμόδιους φορείς για διαρρoή θαλασσίων υδάτων στο τμήμα της σήραγγας μεταξύ του σταθμού Πειραιά και Δημοτικού Θεάτρου. Καταγγελίες έκαναν λόγο για λιμνάζοντα ύδατα, τα οποία προκαλούν δυσoσμία, αλλά και έντονη οξείδωση σε διάφορα μεταλλικά στοιχεία της σιδηροδρομικής επιδομής, όπως σε σιδηροτροχιές, στρωτήρες και αλλαγές τροχιάς. Ωστόσο, η Αττικό Μετρό απάντησε με επίσημη ανακοίνωση στις 20 Μαρτίου 2023 ότι το θέμα των διαρροών στη σήραγγα έχει αντιμετωπιστεί αποτελεσματικά και ότι είχαν ήδη γίνει επεμβάσεις αφαίρεσης των όποιων οξειδώσεων και διαβρώσεων στις σιδηροτροχιές, οι οποίες ωστόσο δεν έθεταν προβλήματα λειτουργικότητας και ασφάλειας του μετρό.

Αρχαιολογική έκθεση
-------------------

Παράλληλα με τις εργασίες επέκτασης του μετρό από την Αγιά Βαρβάρα στον Πειραιά έλαβε χώρα μία εκτεταμένη αρχαιολογική έρευνα, η οποία συνολικά κάλυψε μία έκταση περίπου 30.000 τ.μ. Κατά τη διάρκεια της αποκαλύφθηκε πλήθος σημαντικών αρχαιολογικών ευρημάτων, όπως οικιστικά κατάλοιπα και 150 υπόγειες κατασκευές σχετιζόμενες με υδροσυστήματα, που προσέδωσαν σημαντικές πληροφορίες σχετικά με τη σύνθεση του αρχαίου αστικού τοπίου και της καθημερινότητας των κατοίκων του. Με σκοπό την ενημέρωση του κοινού για αυτές τις ανακαλύψεις δημιουργήθηκε μόνιμη έκθεση στο επίπεδο έκδοσης εισιτηρίων του σταθμού Δημοτικό Θέατρο με τίτλο «Ιστορίες για το Αθέατο Νερό», η οποία όπως μαρτυρά ο τίτλος της, έχει κυρίαρχο θέμα την ύδρευση του αρχαίου Πειραιά. Στον σταθμό εκτίθενται αναπαραστάσεις κινστερνών και πηγαδιών, καθώς και ένα αυθεντικό βοτσαλωτό δάπεδο από δωμάτιο σπιτιού της ελληνιστικής περιόδου που εντοπίστηκε στις ανασκαφές, όπως και ένα τμήμα υδραγωγείου σε αντίγραφο. Η έκθεση συμπληρώνεται από μία ψηφιακή παρουσίαση και ένα χάρτη του αρχαίου και σύγχρονου Πειραιά.

Είσοδοι - Έξοδοι
----------------

* Πλατεία Δημοτικού Θεάτρου (Ελευθερίου Βενιζέλου)
* Πλατεία Παύλου Μπακογιάννη
* Πλατεία Κοραή

Δομή σταθμού
------------

|  |  |  |
| --- | --- | --- |
| **ΕΈδαφος** | - | Έξοδοι |
| **ΕΕισιτήρια** | Εξυπηρέτηση πελατών | Εισιτήρια |
| **ΕπίπεδοΕ1** | Πλευρικές αποβάθρες, πόρτες στα δεξιά |
| Αποβάθρα **1** | Τερματική αποβάθρα |
| Αποβάθρα **2** |  προς Αεροδρόμιο (Πειραιάς) → |
| Πλευρικές αποβάθρες, πόρτες στα δεξιά |

Σημείο εξυπηρέτησης
-------------------

* Δημοτικό Θέατρο Πειραιά

Σημειώσεις
----------

1. ↑  Καθοριστικό ρόλο, πάντως (αν όχι τον καθοριστικότερο), σίγουρα έπαιξε και το γεγονός ότι θα έπρεπε να γίνει προσωρινή απαλλοτρίωση μιας έκτασης που ανήκει στη Μητρόπολη Πειραιώς (στον προαύλιο χώρο του γηροκομείου και εν μέρει μπροστά από τον ομώνυμο ναό) προκειμένου να αναπτυχθεί το εργοτάξιο κατασκευής του σταθμού και προφανώς υπήρξε παρασκηνιακή άρνηση παραχώρησης του απαραίτητου αυτού χώρου από τον Μητροπολίτη. Αυτή η παράμετρος, επίσης, μπορεί να εξηγήσει το γιατί δεν υπήρξε καμία αντίδραση από τον ίδιο Μητροπολίτη λίγα χρόνια μετά όταν κατασκευάστηκε η στάση του Τραμ *Ευαγγελίστρια* στο ίδιο σημείο όπου επρόκειτο αρχικά να γίνει ο σταθμός του Μετρό, στο ύψος του Γηροκομείου Πειραιά, καθώς τα έργα και οι γραμμές του Τραμ κατέλαβαν μόνο το οδόστρωμα και δεν επεκτάθηκαν στο οικοδομικό τετράγωνο.

Παραπομπές
----------

1. ↑  «Καραμανλής: Από σήμερα Νίκαια - Σύνταγμα σε 14 λεπτά, το 2022 το μετρό στον Πειραιά». *Newsbeast.gr*. 7 Ιουλίου 2020. Ανακτήθηκε στις 7 Ιουλίου 2020.
2. ↑  Όταν προσπαθούσαν να διώξουν το Μετρό από τα Εξάρχεια (και άλλοι σταθμοί που καταργήθηκαν στο παρελθόν). 24 Φεβρουαρίου 2021.
3. ↑  Μετρό -προαστιακός: οι φωτεινές πλευρές και οι γκρίζες ζώνες. ΑΘΗΝΑ - η πόλη μου, αρχιτεκτονική, αστικό περιβάλλον. 11 Μαρτίου 2023.
4. ↑  «Μετρό Αθήνας: βγήκε μειοδότης και ξεκινά η επέκταση προς Πειραιά, η μεγαλύτερη εδώ και 11 χρόνια! 6 Οκτωβρίου 2011». *ypodomes.com*. Αρχειοθετήθηκε από το πρωτότυπο στις 23 Ιουνίου 2021. Ανακτήθηκε στις 19 Σεπτεμβρίου 2016.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Μαΐου 2023. Ανακτήθηκε στις 12 Μαΐου 2023.
6. ↑  «Τη Δευτέρα 10 Οκτωβρίου τα εγκαίνια των νέων σταθμών του Μετρό στον Πειραιά». *Athens Transport*. 4 Οκτωβρίου 2022. Ανακτήθηκε στις 7 Οκτωβρίου 2022.
7. ↑  www.datajournalists.co.uk/2023/03/19.
8. ↑  Αττικό Μετρό: Απάντηση για διαρροές υδάτων σε σήραγγα στον σταθμό του μετρό «Πειραιάς». «Ο σταθμός "Πειραιάς" είναι στεγανός» διευκρινίζει με ανακοίνωσή της η Αττικό Μετρό. 20 Μαρτίου 2023.
9. ↑
10. ↑

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Σταθμοί μετρό Αθήνας |
| --- |
|  |
|  | 
* Πειραιάς
* Φάληρο
* Μοσχάτο
* Καλλιθέα
* Ταύρος
* Πετράλωνα
* Θησείο
* Μοναστηράκι
* Ομόνοια
* Βικτώρια
* Αττική
* Άγιος Νικόλαος
* Κάτω Πατήσια
* Άγιος Ελευθέριος
* Άνω Πατήσια
* Περισσός
* Πευκάκια
* Νέα Ιωνία
* Ηράκλειο
* Ειρήνη
* Νερατζιώτισσα
* Μαρούσι
* ΚΑΤ
* Κηφισιά
 |
|  |
|  | 
* Ανθούπολη
* Περιστέρι
* Άγιος Αντώνιος
* Σεπόλια
* Αττική
* Σταθμός Λαρίσης
* Μεταξουργείο
* Ομόνοια
* Πανεπιστήμιο
* Σύνταγμα
* Ακρόπολη
* Συγγρού-Φιξ
* Νέος Κόσμος
* Άγιος Ιωάννης
* Δάφνη
* Άγιος Δημήτριος
* Ηλιούπολη
* Άλιμος
* Αργυρούπολη
* Ελληνικό
 |
|  |
|  | 
* Δημοτικό Θέατρο
* Πειραιάς
* Μανιάτικα
* Νίκαια
* Κορυδαλλός
* Αγία Βαρβάρα
* Αγία Μαρίνα
* Αιγάλεω
* Ελαιώνας
* Κεραμεικός
* Μοναστηράκι
* Σύνταγμα
* Ευαγγελισμός
* Μέγαρο Μουσικής
* Αμπελόκηποι
* Πανόρμου
* Κατεχάκη
* Εθνική Άμυνα
* Χολαργός
* Νομισματοκοπείο
* Αγία Παρασκευή
* Χαλάνδρι
* Δουκίσσης Πλακεντίας
* Παλλήνη
* Παιανία-Κάντζα
* Κορωπί
* Αεροδρόμιο
 |
|  |
|  | 
* *Άλσος Βεΐκου*
* *Γαλάτσι*
* *Ελικώνος*
* *Κυψέλη*
* *Δικαστήρια*
* *Αλεξάνδρας*
* *Εξάρχεια*
* *Ακαδημία*
* *Κολωνάκι*
* Ευαγγελισμός
* *Καισαριανή*
* *Πανεπιστημιούπολη*
* *Ιλίσια*
* *Ζωγράφου*
* *Γουδή*
 |
|  |
| 
*Πλάγιοι χαρακτήρες*: μελλοντικά |

 |